དེ་ཡང་རྡོ་རྗེ་སློབ་དཔོན་ཆེན་པོ་ཧོར་ཡུལ་གྱི་བླ་མ་བླ་མའི་དགེ་རྒན་བསྟན་འཛིན་འཇམ་དཔལ་ཆོས་ཀྱི་བཤེས་གཉེན་རིན་པོ་ཆེ་མཆོག་དབུ་བཞུགས་ཀྱིས་སོག་པོའི་དགེ་འདུན་པ་དང་།གམ་བཅར་འདུས་དམངས་ནས་ཚེ་སྦྱིན་སྒྲོལ་དཀར་ཡིན་བཞིན་འཁོར་ལོའི་ཆོ་གའི་སྒོ་ནས་སྒྲུབ་ཞག་ཉིན་བདུན་སྔོན་སོང་དང་འབྲེལ་བརྟན་བཞུགས་བསྟར་འབུལ་ཞུས་ཡོད་པ་དང་།ཐོག་མར་ཞལ་འདོན་རྒྱུན་ཆགས་གསུམ་པ་དང་།པཎ་གྲུབ་བཅུ་བདུན་གྱི་གསོལ་འདེབས།༸རྒྱལ་བའི་འཁྲུངས་རབས་གསོལ་འདེབས་གསུངས་མུར་གསོལ་ཇ་འབྲས་སིལ་རིམ་པར་ཕེབས་པ་དང་།རིམ་བཞིན་བླ་མ་ལྷར་བསྐྱེད་ནས་མཐར་ཆགས་སུ་མཆོད་ཕྲེང་།བསྟོད་པ།བཟླས་པ་བཅས་སོང་ནས་རྩ་རུའི་ཚོགས་འཁོར་ལ་ཐོག་མར་ཀུན་བཟང་མཆོད་སྤྲིན་གྱིས་བྱིན་རླབས།བཟང་སྤྱོད་ཀྱི་ཡན་ལག་བདུན་པ་གསུངས་རྗེས།རྩ་རུའི་ཚོགས་འཁོར་འབུལ་བཞེས་མཛད།དེ་ནས་གསོལ་འདེབས་མཎྜལ་གསུང་བསྐུལ་གྲུབ་བསྟུན།དབུ་བཞུགས་བླ་མའི་དགེ་རྒན་བསྟན་འཛིན་འཇམ་དཔལ་ཆོས་ཀྱི་བཤེས་གཉེན་རིན་པོ་ཆེ་མཆོག་གིས་མཎྜལ་ཚོམ་བུ་འབུལ་བཞེས་དང་རིམ་བཞིན་སྐུ་རྟེན་དང་གསུང་རྟེན།ཐུགས་རྟེན།བུམ་པ།རིགས་ལྔའི་མཚན་མ།ཚེ་ཆང་།ཚེ་རིལ།སྣ་བདུན།རྟགས་བརྒྱད།རྫས་བརྒྱད་བཅས་ཚིག་བསྟུན་གྱིས་འབུལ་བཞེས་གནང་རྗེས་མཇལ་ཁ་ཞུས་པ་སོགས་རིམ་བཞིན་བོད་ཀྱི་ཟློས་གར་ཚོགས་པས་གླུ་གར་གྱི་མཆོད་པ་དང་།སོག་པོའི་གཞོན་སྐྱེས་ཕོ་མོ་ཁག་ཅིག་གིས་གྲུབ་པའི་རོལ་མོ་ཚོགས་པ་ཞེས་པའི་སོག་སྐད་ཀྱི་ལམ་ནས་བསྟོད་གཞས་གཟིགས་འབུལ་ཞུས་ཏེ།གཏང་རག་མཎྜལ་འདེགས་འབུལ་དང་མཆོག་གསུམ་ཤིས་བརྗོད་སོགས་གསུང་འདོན་ལེགས་པར་གྲུབ་རྗེས་བཀའ་སློབ་སྩལ་དོན།